Novgorodi kaudu püüdsid "varäägid" nüüd, mida nad ei suutnud mereteil: Eestisse tungida kaubateede taotlemi­seks.- a. 1030 näemegi Jaroslavl Novgorodist - Emajõel Jurjevi kantsi ehitamas, et siit tähtsail kaubateil valitseda, vähemalt oma mõju avaldada. Jurjevi eelkindluse ehita­misega taotlesid Novgorodi venelased vähem oma võimu levitada Eesti maa-alale, kui  eestlaste mõjuvõimule sealpool Peipsit piiri panna. Selsamal 1030. a. kuuleme Taani kuningast Kanut Suurest Tallinnas - Eestis. Meie arvates on prof. Kruse'l õigus, kes siit peale eesti- ja taanisõbralise vahekorra väidab pärit olevat. Suur Taani võim tol ajal võis olla tuntavaks tasakaaluks, vastukaaluks vägenevale Rootsi - Rus'i (Vene) võimule.